proxectonos/corpus_dominio_legal_administrativo_tmp huggingface dataset:
EXTRACTO da Orde do 16 de decembro de 2025 pola que se regula o réxime de axudas a centros docentes privados concertados da Comunidade Autónoma de Galicia para a contratación de auxiliares de conversa durante o curso 2025/26 coa finalidade de mellorar a competencia lingüística do alumnado en linguas estranxeiras (código de procedemento ED504E).
Consellería de Educación, Ciencia, Universidades e Formación Profesional — III. Outras disposicións — 09/01/2026

BDNS (Identif.): 879816.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/879816
Primeiro.
Beneficiarios
Centros docentes privados concertados da Comunidade Autónoma de Galicia.
Segundo.
Obxecto
Convocar e regular o procedemento de solicitude e concesión de axudas, en réxime de concorrencia competitiva, a centros docentes privados concertados da Comunidade Autónoma de Galicia para a contratación de auxiliares de conversa durante o curso 2025/26, coa finalidade de mellorar a competencia lingüística do alumnado en linguas estranxeiras.
Terceiro.
Bases reguladoras
Orde do 16 de decembro de 2025 pola que se regula o réxime de axudas a centros docentes privados concertados da Comunidade Autónoma de Galicia para a contratación de auxiliares de conversa durante o curso 2025/26 coa finalidade de mellorar a competencia lingüística do alumnado en linguas estranxeiras (código de procedemento ED504E).
Cuarto.
Importe
Importe total da convocatoria: 500.000 euros.
Importe máximo por centro educativo: 5.200 euros.
Quinto.
Prazo de presentación de solicitudes
Un mes, contado a partir do día seguinte ao da publicación desta orde no
Diario Oficial de Galicia
.
Santiago de Compostela, 16 de decembro de 2025
RESOLUCIÓN do 22 de decembro de 2025 pola que se notifican as resolucións das solicitudes de pagamento das axudas relativas ás intervencións ambientais e climáticas do PEPAC 2023-2027 para a campaña 2024, cofinanciadas ao 80% polo Fondo Europeo Agrícola de Desenvolvemento Rural (Feader) e, de ser o caso, as resolucións de perda de dereito ao cobramento.
Fondo Galego de Garantía Agraria — III. Outras disposicións — 08/01/2026

A Orde da Consellería do Medio Rural do 27 de febreiro de 2024, publicada no DOG núm. 49, do 8 de marzo de 2024, regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control para a campaña 2024.
O artigo 26 da Orde do 27 de febreiro de 2024 dispón que as notificacións das resolucións das solicitudes presentadas ao abeiro da citada orde se farán conforme o establecido no artigo 45 da Lei 39/2015, do 1 de outubro, mediante a publicación no
Diario Oficial de Galicia
, cunha ligazón á páxina web do Fogga.
Por outra banda, de conformidade cos artigos 15 e 24.2 da Orde do 27 de febreiro de 2024 e co disposto no Decreto 7/2014, do 16 de xaneiro, polo que se aprobaron os estatutos do organismo autónomo Fondo Galego de Garantía Agraria (en diante, Fogga), atribúeselle á Dirección do Fogga a competencia de resolver os procedementos de concesión destas axudas.
De acordo co anterior,
Primeiro. Facer pública na web do Fogga a relación de persoas beneficiarias e dos importes pagados así como, se é o caso, do importe da perda de dereito ao cobramento, das solicitudes de pagamento das axudas relativas ás intervencións ambientais e climáticas do PEPAC 2023-2027 para a campaña 2024, presentadas ao abeiro da Orde do 27 de febreiro de 2024.
As persoas interesadas poden acceder á dita web na seguinte ligazón:
https://fogga.xunta.gal/gl/pac/resolucions-de-axudas/campaña-2024
Segundo. Poñer á disposición das persoas interesadas as resolucións completas das solicitudes indicadas no punto primeiro mediante a aplicación para teléfonos móbiles Sga@pp, dispoñible en Google Play ou en App Store, e no portal de axudas PAC a través da seguinte ligazón:
https://fogga.xunta.gal/gl/pac/consultas_pac/portal_de_axudas_pac
Neste portal, cada persoa interesada poderá acceder ao contido da súa resolución mediante o certificado dixital, DNI-e (DNI electrónico) ou empregando a Chave365. A información sobre a forma de alta da Chave365 atópase na ligazón que se indica a seguir:
https://sede.xunta.gal/tramites-e-servizos/chave365
Terceiro. Contra as citadas resolucións, que non poñen fin á vía administrativa, as persoas interesadas poderán interpoñer recurso de alzada ante a persoa presidenta do Fogga no prazo dun mes contado desde o día seguinte ao desta publicación, consonte o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade co artigo 30.4 da Lei 39/2015, do 1 de outubro.
Santiago de Compostela, 22 de decembro de 2025
RESOLUCIÓN do 23 de decembro de 2025 pola que se ordena a publicación do Acordo do Consello da Xunta de Galicia, do 22 de decembro de 2025, polo que se aproba a modificación da relación de postos de traballo do ente público de natureza consorcial Axencia de Protección da Legalidade Urbanística.
Consellería de Facenda e Administración Pública — III. Outras disposicións — 08/01/2026

A aprobación da modificación da relación de postos de traballo do ente público de natureza consorcial Axencia de Protección da Legalidade Urbanística xustifícase polos cambios introducidos polo Decreto 49/2024, do 22 de abril, que fixou a estrutura orgánica das consellerías da Xunta de Galicia, así como polas razóns indicadas no punto primeiro do acordo.
Esta modificación da relación de postos de traballo contén cambios de diversa natureza, polo que na súa publicación completa, e non parcial, figuran postos cuxas clasificacións foron aprobadas en modificacións anteriores polo Consello da Xunta.
En consecuencia, por proposta do ente público de natureza consorcial Axencia de Protección da Legalidade Urbanística e unha vez consultadas as organizacións sindicais presentes na Mesa de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do 22 de decembro de 2025, adoptou o seguinte
Primeiro. Aprobar a modificación da relación de postos de traballo do ente público de natureza consorcial Axencia de Protección da Legalidade Urbanística nos termos que se sinalan no anexo deste acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 22 de decembro de 2025, relativo á aprobación da modificación da relación de postos de traballo do ente público de natureza consorcial Axencia de Protección da Legalidade Urbanística, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG número 16, do 24 de xaneiro), dispoño que se publique no
Diario Oficial de Galicia
como anexo desta resolución.
Santiago de Compostela, 23 de decembro de 2025
RESOLUCIÓN do 30 de decembro de 2025 pola que se dá publicidade da Resolución do 30 de decembro de 2025 pola que se modifica e se prorroga a encomenda ao Consorcio Galego de Servizos de Igualdade e Benestar para a execución dun servizo de transporte aos centros públicos destinados a persoas maiores.
Consellería de Política Social e Igualdade — III. Outras disposicións — 08/01/2026

Mediante a Resolución do 30 de decembro de 2025 modificouse e prorrogouse a encomenda ao Consorcio Galego de Servizos de Igualdade e Benestar para a execución dun servizo de transporte aos centros públicos competencia da Dirección Xeral de Maiores e Atención Sociosanitaria da Consellería de Política Social e Igualdade.
Coa finalidade de dar cumprimento ao disposto no artigo 9.3 da Lei 16/2010, do 17 de decembro, de organización e funcionamento da Administración xeral do sector público autonómico de Galicia, publícase no
Diario Oficial de Galicia
o contido mínimo da dita resolución:
– Actividade: servizo consistente no traslado das persoas usuarias do Centro de Día de Alzhéimer de Volta do Castro, Santiago de Compostela; do Centro de Día As Gándaras, Lugo, e do Centro de día de Burela, Lugo, para o desenvolvemento das actividades propias dos centros.
O servizo consistente na modalidade de carácter regular (dez desprazamentos por semana ida e volta, de luns a venres, que supoñen un total de 251 desprazamentos anuais) das persoas usuarias do Centro de Día de Alzhéimer de Volta do Castro, Santiago de Compostela; do Centro de Día As Gándaras, Lugo, e do Centro de día de Burela, Lugo, aboarase en función do prezo por vehículo/día.
– Natureza e alcance da xestión encomendada: esta encomenda ao Consorcio Galego de Servizos da Igualdade e Benestar ten natureza intersubxectiva. Consonte o previsto polos artigos 47 e 95 da Lei 16/2010, do 17 de decembro, de organización e funcionamento da Administración xeral e do sector público autonómico, e para os efectos previstos nos artigos 6.3 e 32 da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro, o Consorcio Galego de Servizos de Igualdade e Benestar ten a consideración de medio propio e servizo técnico da Consellería de Política Social e Igualdade.
– Prazo de vixencia: a prórroga comeza o 1 de xaneiro de 2026 e rematará o 31 de decembro de 2026.
– Finalización anticipada: esta encomenda resolverase anticipadamente nos seguintes casos:
• Cumprimento do seu obxecto antes da data establecida para a súa finalización.
• Imposibilidade de realizar as actividades encomendadas.
• Incumprimento dalgunha das obrigas ou actividades encomendadas ou dos prazos previstos.
• Revogación por resolución motivada do órgano encomendante.
• As demais previstas na lexislación vixente.
Santiago de Compostela, 30 de decembro de 2025
RESOLUCIÓN do 23 de decembro de 2025 pola que se notifican as resolucións das solicitudes de axudas financiadas polo Fondo Europeo Agrícola de Garantía (Feaga) relativas aos pagamentos directos á agricultura e á gandaría reguladas na Orde do 27 de febreiro de 2024.
Fondo Galego de Garantía Agraria — III. Outras disposicións — 12/01/2026

A Orde do 27 de febreiro de 2024 pola que se regula a aplicación dos pagamentos directos á agricultura e á gandería e das axudas ao desenvolvemento rural suxeitas ao sistema integrado de xestión e control (DOG núm. 49, do 8 de marzo) prevé, no seu artigo 26, que a notificación das resolucións poderá realizarse mediante a publicación no
Diario Oficial de Galicia
, cunha ligazón á páxina web do Fogga.
De acordo co anterior, esta dirección
Primeiro. Dar publicidade na web do Fogga á Resolución do 23 de decembro de 2025 pola que se aproban as listaxes das resolucións das solicitudes das liñas de axudas reguladas no artigo 2.1 da Orde do 27 de febreiro de 2024 citada.
Na web publicaranse as listaxes de concesión e de denegación das diversas liñas de axudas, con indicación da convocatoria, a persoa beneficiaria, a cantidade, de ser o caso, concedida e a finalidade da subvención outorgada, así como, se é o caso, as causas da desestimación.
As persoas interesadas poden acceder á dita web na seguinte ligazón:
https://fogga.xunta.gal/gl/pac/resolucions-de-axudas
Estas axudas son financiadas integramente polo Fondo Europeo Agrícola de Garantía (Feaga).
Segundo. Poñer á disposición das persoas interesadas as resolucións completas das solicitudes indicadas no punto primeiro mediante a aplicación para teléfonos móbiles Sga@pp, dispoñible en Google Play ou en App Store, e no Portal de axudas PAC, a través da seguinte ligazón:
https://sgapac.xunta.es/SgaGpi
Neste portal, cada persoa interesada poderá acceder ao contido da súa resolución individualizada mediante certificado dixital, DNI-e (DNI electrónico) ou empregando o código de identificación persoal (CIP) asignado a cada solicitante para a autenticación no Portal de axudas PAC e na aplicación Sga@pp
Terceiro. Contra as citadas resolucións, que non poñen fin á vía administrativa, as persoas interesadas poderán interpoñer recurso de alzada ante a presidenta do Fogga no prazo dun mes contado desde o día seguinte ao desta publicación, consonte o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade co artigo 30.4 da Lei 39/2015, do 1 de outubro.
Santiago de Compostela, 23 de decembro de 2025
RESOLUCIÓN do 23 de decembro de 2025 pola que se notifican as resolucións das solicitudes das axudas relativas ás intervencións ambientais e climáticas do PEPAC 2023-2027 para a campaña 2025, cofinanciadas ao 80 % polo Fondo Europeo Agrícola de Desenvolvemento Rural (Feader).
Fondo Galego de Garantía Agraria — III. Outras disposicións — 12/01/2026

Mediante a Orde do 25 de febreiro de 2025 (DOG núm. 44, do 5 de marzo) a Consellería do Medio Rural regulou a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
O artigo 27 da citada orde dispón que as notificacións das resolucións se farán conforme o establecido no artigo 45 da Lei 39/2015, do 1 de outubro, mediante a publicación no
Diario Oficial de Galicia
, cunha ligazón á páxina web do Fogga. As persoas interesadas propostas como beneficiarias disporán dun prazo de dez días para a aceptación da resolución. Transcorrido o dito prazo sen que se produza manifestación expresa, entenderase tacitamente aceptada e non será admisible a renuncia posterior.
Por outra banda, de conformidade cos artigos 15 e 25.2 da Orde do 25 de febreiro de 2025 e co Decreto 7/2014, do 16 de xaneiro, polo que se aprobaron os estatutos do organismo autónomo Fondo Galego de Garantía Agraria (en diante, Fogga), atribuíuse á Dirección do Fogga a competencia de resolver os procedementos de concesión destas axudas.
De acordo co anterior,
Primeiro. Facer pública na web do Fogga a relación de solicitudes aprobadas e denegadas das axudas relativas ás intervencións agroambientais e climáticas do plan estratéxico da PAC, ao abeiro da Orde do 25 de febreiro de 2025.
As persoas interesadas poden acceder á dita web na seguinte ligazón:
https://fogga.xunta.gal/es/pac/resoluciones-de-ayudas
Segundo. Poñer á disposición das persoas interesadas as resolucións completas das solicitudes indicadas no punto primeiro mediante a aplicación para teléfonos móbiles Sga@pp dispoñible en Google Play ou en App Store e no portal de axudas PAC a través da seguinte ligazón:
https://fogga.xunta.gal/gl/pac/consultas_pac/portal_de_axudas_pac
Neste portal, cada persoa interesada poderá acceder ao contido da súa resolución mediante certificado dixital, DNI-e (DNI electrónico) ou empregando Chave365. A información sobre a forma de alta en Chave365 está na ligazón que se indica a seguir:
https://sede.xunta.gal/tramites-e-servizos/chave365
Terceiro. Contra as citadas resolucións, que non poñen fin á vía administrativa, as persoas interesadas poderán interpoñer recurso de alzada ante a persoa titular da presidencia do Fogga no prazo dun mes contado desde o día seguinte ao desta publicación, consonte o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade co artigo 30.4 da Lei 39/2015, do 1 de outubro.
Santiago de Compostela, 23 de decembro de 2025
RESOLUCIÓN do 23 de decembro de 2025 pola que se notifican os informes de control de monitorización correspondentes á campaña 2024.
Fondo Galego de Garantía Agraria — III. Outras disposicións — 12/01/2026

A Orde do 27 de febreiro de 2024 (DOG núm. 49, do 8 de marzo), modificada pola Orde do 2 de maio de 2024 (DOG núm. 88, do 6 de maio), da Consellería do Medio Rural, regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control no ano 2024.
O artigo 17 da orde dispón que os informes de control de expedientes suxeitos a control mediante monitorización notificaranse conforme o indicado no artigo 26, que indica que as resolucións poderán ser notificadas de acordo co establecido na Lei 39/2015, do 1 de outubro. O artigo 45.1 da citada lei establece que a notificación poderá realizarse mediante a publicación no
Diario Oficial de Galicia
cunha ligazón á páxina web do Fogga.
Conforme o anterior, esta dirección
Primeiro. Dar publicidade na web do Fogga ás listaxes dos informes de control mediante monitorización citados na Orde do 27 de febreiro de 2024. As persoas interesadas poden acceder á dita web na seguinte ligazón:
https://fogga.xunta.gal/gl/pac/monitoraxe
Segundo. Poñer á disposición das persoas interesadas os informes indicados mediante a aplicación para teléfonos móbiles Sga@pp, dispoñible en Google Play ou en App Store, e no Portal de axudas PAC, a través da seguinte ligazón:
https://sgapac.xunta.es/SgaGpi
Terceiro. As persoas interesadas disporán dun prazo de 10 días a partir do día seguinte ao desta publicación para formular as alegacións ou presentar os documentos ou xustificacións que xulguen pertinentes, consonte o que dispón o artigo 73 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 23 de decembro de 2025
CORRECCIÓN DE ERROS. Extracto da Orde do 29 de decembro de 2025 pola que se establecen as bases reguladoras para a concesión, en réxime de concorrencia non competitiva, de subvencións para o impulso da innovación e sustentabilidade do comercio local e artesanal, e se procede á súa convocatoria para o ano 2026 (código de procedemento CO300C).
Consellería de Emprego, Comercio e Emigración — III. Outras disposicións — 12/01/2026

Advertido un erro no dito extracto, publicado no
Diario Oficial de Galicia
número 4, do xoves 8 de xaneiro de 2026, cómpre facer a seguinte corrección:
Na páxina 1109, punto primeiro, epígrafe 1.b), onde di:
Debe dicir:
CORRECCIÓN DE ERROS. Orde do 29 de decembro de 2025 pola que se establecen as bases reguladoras para a concesión, en réxime de concorrencia non competitiva, de subvencións para o impulso da innovación e sustentabilidade do comercio local e artesanal, e se procede á súa convocatoria para o ano 2026 (código de procedemento CO300C).
Consellería de Emprego, Comercio e Emigración — III. Outras disposicións — 12/01/2026

Advertido un erro na devandita orde, publicada no
Diario Oficial de Galicia
número 4, do xoves 8 de xaneiro de 2026, cómpre facer a seguinte corrección:
Na páxina 1063, artigo 3, punto 1.1.b), onde di:
Debe dicir:
RESOLUCIÓN do 29 de decembro de 2025, da Dirección Xeral de Formación e Cualificación para o Emprego, pola que se dá publicidade ás axudas concedidas ao abeiro da Orde do 27 de xuño de 2025 pola que se establecen as bases reguladoras das axudas Bonos Talento empresa, para a realización de proxectos formativos de curta duración que desenvolvan as entidades beneficiarias, cofinanciadas pola Unión Europea no marco do programa FSE+ Galicia 2021-2027, e se procede á súa convocatoria para as anualidades 2025 e 2026 (Diario Oficial de Galicia número 132, do 11 de xullo).
Consellería de Emprego, Comercio e Emigración — III. Outras disposicións — 12/01/2026

En cumprimento do disposto no artigo 15 da Lei 9/2007, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas que se indican no anexo, ao abeiro da Orde de 27 de xuño de 2025 pola que se establecen as bases reguladoras das axudas Bonos Talento empresa, para a realización de proxectos formativos de curta duración que desenvolvan as entidades beneficiarias, cofinanciadas pola Unión Europea no marco do programa FSE+ Galicia 2021-2027, e se procede á súa convocatoria para as anualidades 2025 e 2026 (
Diario Oficial de Galicia
número 132, do 11 de xullo).
O importe concedido para esta convocatoria ascende a un total de 1.999.184,39 euros, distribuído en dúas anualidades, 2025 e 2026, con cargo á aplicación orzamentaria 14.03.323B.470.0 (código de proxecto 2023 00105).
Esta convocatoria está cofinanciada nun 60 % pola Unión Europea no marco do programa FSE+ Galicia 2021-2027, dentro do obxectivo político 4: unha Europa máis social e inclusiva mediante a aplicación do piar europeo de dereitos sociais; prioridade 1: emprego, adaptabilidade, emprendemento e economía social; obxectivo específico ESO4.4: promover a adaptación dos traballadores, as empresas e os emprendedores ao cambio, o envellecemento activo e saudable e un contorno de traballo saudable e ben adaptado que aborde os riscos para a saúde, e medida 1.D.01: Axenda galega de capacidades para o emprego. Formación de persoas traballadoras.
Santiago de Compostela, 29 de decembro de 2025
RESOLUCIÓN do 30 de decembro de 2025, da Secretaría Xeral Técnica da Consellería do Mar, pola que se dá publicidade a unha encomenda de xestión á Empresa Pública de Servizos Agrarios Galegos, S.A. (Seaga) para executar durante os anos 2025, 2026 e 2027.
Consellería do Mar — III. Outras disposicións — 12/01/2026

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade ás seguintes encomendas de xestión:
1. Resolución do 18 de novembro de 2025, da Consellería do Mar, pola que se lle encarga ao medio propio Empresa Pública de Servizos Agrarios Galegos, S.A. (Seaga) a reinstalación na ría de Ferrol dos moluscos bivalvos procedentes de zonas de produción declaradas como clase C no litoral norte da Comunidade Autónoma de Galicia durante os anos 2025-2027.
– Actividade: a reinstalación na ría de Ferrol dos moluscos bivalvos procedentes de zonas de produción declaradas como clase C no litoral norte da Comunidade Autónoma de Galicia durante os anos 2025, 2026 e 2027, desenvolvendo todos os procedementos operativos necesarios para manter en funcionamento a zona de reinstalación de moluscos bivalvos vivos creada pola Administración pesqueira na ría de Ferrol.
– Natureza e alcance da xestión encomendada: encomenda de xestión a medios propios ao ter a Empresa Pública de Servizos Agrarios Galegos, S.A. (Seaga) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10, 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 1 de decembro de 2025 ata o 30 de novembro de 2027.
– Financiamento: tramitouse con cargo aos orzamentos da Comunidade Autónoma de Galicia para o ano 2025, aplicación orzamentaria 16.03.723A.604.2, e con código de proxecto 2024 00139. Cofinanciada polo FEMPA nun 70 %.
Santiago de Compostela, 30 de decembro de 2025
EXTRACTO da Orde do 23 de decembro de 2025 pola que se aproban as bases reguladoras e se anuncia a convocatoria de subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2025/26 (código de procedemento PL500B).
Consellería de Cultura, Lingua e Xuventude — III. Outras disposicións — 13/01/2026

BDNS (Identif.): 880588.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/880588
Primeiro. Persoas beneficiarias
Os centros de titularidade privada de Galicia que imparten ensino regrado de nivel non universitario, sexan persoas físicas ou xurídicas, que cumpran os requisitos e as condicións que se establecen nesta orde.
Segundo. Obxecto
O establecemento de subvencións para a realización de proxectos de fomento do uso do galego dos centros de ensino privados de Galicia, promovidos polos equipos de dinamización da lingua galega ou polo profesorado responsable do proxecto naqueles centros de ensino que conten con menos de seis unidades, durante o curso escolar 2025/26 (PL500B).
Terceiro. Bases reguladoras
Orde do 23 de decembro de 2025 pola que se aproban as bases reguladoras e se anuncia a convocatoria de subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2025/26 (código de procedemento PL500B).
Publicadas no
Diario Oficial de Galicia
.
Cuarto. Contía
Importe total da convocatoria: 45.000 euros.
Quinto. Prazo de presentación de solicitudes
Un mes, que se contará a partir do día seguinte ao da publicación desta convocatoria no
Diario Oficial de Galicia
.
Santiago de Compostela, 23 de decembro de 2025
CORRECCIÓN DE ERROS. Resolución do 30 de decembro de 2025, da Dirección Xeral de Mobilidade, en relación coa solicitude de revisión das tarifas aplicables aos servizos de transporte público de viaxeiros en automóbiles de turismo de ámbito interurbano.
Consellería de Presidencia, Xustiza e Deportes — III. Outras disposicións — 13/01/2026

Advertido un erro no anexo da citada resolución, publicada no
Diario Oficial de Galicia
número 252, do mércores 31 de decembro de 2025, cómpre facer a seguinte corrección:
Na páxina 67379, onde di:
«Servizos prestados os domingos, festivos ou en horario comprendido entre as 6.00 e as 22.00 horas, así como o 24 e o 31 de decembro».
Debe dicir:
«Servizos prestados os domingos, festivos ou en horario comprendido entre as 22.00 e as 6.00 horas, así como o 24 e o 31 de decembro».
CORRECCIÓN DE ERROS. Resolución do 22 de decembro de 2025 pola que se establecen as bases reguladoras aplicables á concesión das subvencións do programa de axudas de rehabilitación de vivendas no rural e se procede a súa convocatoria para o ano 2026, con carácter plurianual, tramitada como anticipado de gasto (código de procedemento VI435E).
Instituto Galego da Vivenda e Solo — III. Outras disposicións — 14/01/2026

Advertida a omisión do anexo VI da referida disposición, publicada no
Diario Oficial de Galicia
número 7, do 13 de xaneiro de 2026, cómpre realizar a súa publicación.
A publicación desta corrección non modifica o prazo de presentación de solicitudes previsto no ordinal trixésimo segundo da Resolución do 22 de decembro de 2025.
RESOLUCIÓN do 22 de decembro de 2025, da Dirección Xeral de Patrimonio Cultural, pola que se dá publicidade das subvencións concedidas ao abeiro da Orde do 11 de agosto de 2025 pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2025 (código de procedemento CT104B) (Diario Oficial de Galicia número 161, do 25 de agosto).
Consellería de Cultura, Lingua e Xuventude — III. Outras disposicións — 07/01/2026

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das axudas concedidas coa indicación da convocatoria, o programa e o crédito orzamentario a que se imputan, o beneficiario, a cantidade concedida e a finalidade.
Na súa virtude,
Primeiro. Ordenar a publicación no Diario Oficial de Galicia das axudas concedidas ao abeiro da Orde do 11 de agosto de 2025 (DOG núm. 161, do 25 de agosto), pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2025 (código de procedemento CT104B), con cargo ás aplicacións orzamentarias 13.04.433A.770.0 e 13.04.433A.781.2, segundo o anexo I desta resolución.
Santiago de Compostela, 22 de decembro de 2025
RECURSO de inconstitucionalidade número 6810-2025, contra o artigo 30, números dous, trece, dezasete, dezanove, vinte, vinte e un e vinte e cinco, e o artigo 45, número cinco, da Lei da Comunidade Autónoma de Galicia 5/2024, do 27 de decembro, de medidas fiscais e administrativas.
Tribunal Constitucional — I. Disposicións xerais — 04/02/2026

O Pleno do Tribunal Constitucional, por providencia do 27 de xaneiro de 2026, acordou admitir a trámite o recurso de inconstitucionalidade número 6810-2025, promovido pola vicepresidenta primeira do Goberno, por suplencia do presidente do Goberno, contra o artigo 30, números dous, trece, dezasete, dezanove, vinte, vinte e un e vinte e cinco, e o artigo 45, número cinco, da Lei da Comunidade Autónoma de Galicia 5/2024, do 27 de decembro, de medidas fiscais e administrativas. E faise constar que a vicepresidenta primeira do Goberno invocou o artigo 161.2 da Constitución, o que produce a suspensión da vixencia e aplicación dos preceptos impugnados desde a data de interposición do recurso –30.9.2025– para as partes do proceso, e desde a publicación do correspondente edicto no Boletín Oficial del Estado para os terceiros.
Madrid, 27 de xaneiro de 2026
CORRECCIÓN DE ERROS. Extracto da Resolución do 27 de xaneiro de 2026 pola que se dá publicidade do acordo do Consello de Dirección que aproba as bases reguladoras das axudas a proxectos de descarbonización e renovación industrial de industrias tractoras nas comarcas afectadas polo peche das centrais térmicas, cofinanciadas pola Unión Europea no marco do Programa do Fondo de Transición Xusta de España 2021-2027. Territorio P2 A Coruña, e se procede á súa convocatoria para os anos 2026-2027-2028-2029 en réxime de concorrencia competitiva (código de procedemento IG408N).
Instituto Galego de Promoción Económica — III. Outras disposicións — 06/02/2026

BDNS (Identif.): 880954.
Advertido un erro no referido extracto, publicado no
Diario Oficial de Galicia
núm. 20, do 30 de xaneiro de 2026, cómpre facer a seguinte corrección:
Na páxina 8858, no punto cuarto. Importe, onde di:
« – Comarcas de Ordes (agás municipio de As Pontes), Eume (agás municipio de Cerceda) e Ferrol, e municipios de Laracha, Carral, Ortigueira, Cerdido ou Mañón: 14.411.193 € con cargo ao ano 2026, 8.500.000 € con cargo ao ano 2027, 8.500.000 € con cargo ao ano 2028 e 8.588.807 € con cargo ao ano 2029. Total: 40.000.000 €».
Debe dicir:
« – Comarcas de Ordes (agás municipio de Cerceda), Eume (agás municipio das Pontes) e Ferrol, e municipios da Laracha, Carral, Ortigueira, Cerdido ou Mañón: 14.411.193 € con cargo ao ano 2026, 8.500.000 € con cargo ao ano 2027, 8.500.000 € con cargo ao ano 2028 e 8.588.807 € con cargo ao ano 2029. Total: 40.000.000 €».
CORRECCIÓN DE ERROS. Resolución do 27 de xaneiro de 2026 pola que se dá publicidade do acordo do Consello de Dirección que aproba as bases reguladoras das axudas a proxectos de descarbonización e renovación industrial de industrias tractoras nas comarcas afectadas polo peche das centrais térmicas, cofinanciadas pola Unión Europea no marco do Programa do Fondo de Transición Xusta de España 2021-2027. Territorio P2 A Coruña, e se procede á súa convocatoria para os anos 2026-2027-2028-2029 en réxime de concorrencia competitiva (código de procedemento IG408N).
Instituto Galego de Promoción Económica — III. Outras disposicións — 06/02/2026

Advertido un erro na referida resolución, publicada no
Diario Oficial de Galicia
núm. 20, do 30 de xaneiro de 2026, cómpre facer a seguinte corrección:
Na páxina 8792, no punto terceiro, onde di:
«(...)
(...)».
Debe dicir:
«(...)
(...)».
EXTRACTO da Resolución do 26 de decembro de 2025 pola que se aproban as bases reguladoras para a concesión de subvencións, en réxime de concorrencia non competitiva, destinadas a particulares para a renovación de sistemas de saneamento no ámbito territorial da Comunidade Autónoma de Galicia, e se procede á súa convocatoria para o ano 2026 (código de procedemento AU300C).
Augas de Galicia — III. Outras disposicións — 06/02/2026

BDNS (Identif.): 878183.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/878183
Primeiro.
Persoas beneficiarias
Poderán ser beneficiarias destas subvencións as persoas físicas que conten cun sistema de saneamento que non cumpra os rendementos de depuración previstos no artigo 4 desta resolución e teñan a autorización de vertedura, ou a solicitasen antes da finalización do prazo de xustificación da subvención, para un sistema de depuración autónomo dunha vivenda unifamiliar instalado no ámbito territorial da Comunidade Autónoma de Galicia.
Segundo.
Obxecto
Establecer as bases reguladoras para a concesión de subvencións, en réxime de concorrencia non competitiva, destinadas a particulares para a renovación de sistemas de saneamento no ámbito territorial da Comunidade Autónoma de Galicia, e convocar estas subvencións para o ano 2026 (código de procedemento AU300C).
Terceiro.
Bases reguladoras
Publícase conxuntamente este extracto coa Resolución do 26 de decembro de 2025 pola que se aproban as bases reguladoras para a concesión de subvencións, en réxime de concorrencia non competitiva, destinadas a particulares para a renovación de sistemas de saneamento no ámbito territorial da Comunidade Autónoma de Galicia, e se procede á súa convocatoria para o ano 2026 (código de procedemento AU300C).
Cuarto.
Importe
As subvencións reguladas ao abeiro desta resolución financiaranse con cargo á conta financeira 6568 (subvencións de capital a familias e institucións sen fin de lucro) da entidade pública empresarial Augas de Galicia, por importe de douscentos mil euros (200.000,00 €), aplicación orzamentaria 06.82.542B.781.0.
O importe das subvencións será do 100 % do investimento da actuación proposta, incluído o imposto sobre o valor engadido (IVE), ata esgotar o crédito da convocatoria, co límite máximo de catro mil euros (4.000 €) por vivenda unifamiliar.
Quinto.
Prazo de presentación de solicitudes
O prazo de presentación de solicitudes comezará ás 9.00 horas do día 16 de febreiro de 2026 e rematará ás 14.00 horas do día 16 de marzo de 2026.
Santiago de Compostela, 26 de decembro de 2025
EXTRACTO da Resolución do 29 de decembro de 2025 pola que se aproban as bases reguladoras para a concesión de subvencións, en réxime de concorrencia non competitiva, destinadas á mellora das instalacións das comunidades de usuarios de abastecemento para consumo humano na Comunidade Autónoma de Galicia e se convocan para o ano 2026 (código de procedemento AU232A).
Augas de Galicia — III. Outras disposicións — 06/02/2026

BDNS (Identif.): 878396.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
http://www.infosubvenciones.es/bdnstrans/GE/es/convocatoria/878396
Primeiro.
Entidades beneficiarias
Poderán ser beneficiarias destas subvencións as comunidades de usuarios coa finalidade de abastecemento de auga para consumo humano legalmente constituídas na Comunidade Autónoma de Galicia, de acordo coas previsións do Regulamento do dominio público hidráulico, aprobado polo Real decreto 849/1986, do 11 de abril.
Segundo.
Obxecto
Establecer as bases reguladoras para a concesión de subvencións, en réxime de concorrencia non competitiva, para a mellora das instalacións das comunidades de usuarios de abastecemento para consumo humano na Comunidade Autónoma de Galicia e convocar estas subvencións para o ano 2026 (código de procedemento AU232A).
Terceiro.
Bases reguladoras
Publícase conxuntamente este extracto coa Resolución do 29 de decembro de 2025 pola que se aproban as bases reguladoras para a concesión de subvencións, en réxime de concorrencia non competitiva, para a mellora das instalacións das comunidades de usuarios de abastecemento para o consumo humano na Comunidade Autónoma de Galicia e se convocan para o ano 2026 (código de procedemento AU232A).
Cuarto.
Importe
As subvencións reguladas ao abeiro desta resolución financiaranse con cargo á conta financeira 6568 (subvencións de capital a familias e institucións sen fins de lucro) da entidade pública empresarial Augas de Galicia, proxecto de gasto de subvencións para as melloras de pequenos abastecementos no ámbito rural e apoio ás comunidades de usuarios, cunha dotación de cincocentos mil euros (500.000 €), aplicación orzamentaria 06.82.542B.781.0.
O importe das subvencións para a mellora das instalacións das comunidades de usuarios de abastecemento para consumo humano será, como máximo, do 80 % do investimento da actuación proposta, co límite máximo de quince mil euros (15.000,00 €) por solicitude, incluído o imposto sobre o valor engadido (IVE), ata esgotar o crédito previsto nesta resolución de convocatoria.
Quinto.
Prazo de presentación de solicitudes
O prazo de presentación de solicitudes comezará ás 9.00 horas do día 16 de febreiro de 2026 e rematará ás 14.00 horas do día 16 de marzo de 2026.
Santiago de Compostela, 29 de decembro de 2025
EXTRACTO da Orde de 9 de xaneiro de 2026 pola que se establecen as bases reguladoras con carácter plurianual (2026-2027) para a concesión, en réxime de concorrencia non competitiva, das axudas ao posicionamento das empresas galegas como subministradoras en materia de seguridade e defensa, e procédese á súa convocatoria mediante tramitación anticipada de gasto (código de procedemento IN519G).
Consellería de Economía e Industria — III. Outras disposicións — 06/02/2026

BDNS (Identif.): 875048.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pódese consultar na Base de datos nacional de subvencións:
https://www.pap.hacienda.gob.es/bdnstrans/GE/es/convocatorias/875048
Primeiro.
Obxecto
Estas bases reguladoras teñen por obxecto apoiar a implementación de accións de posicionamento das empresas galegas nos ámbitos da defensa e a seguridade mediante accións de obtención de certificacións específicas, inscrición no Rexistro de Empresas da Dirección Xeral de Armamento e Material (DGAM), homologación de sistemas e produtos, obtención de autorizacións de seguridade e elaboración de propostas de proxectos para participar en convocatorias nacionais ou europeas co obxectivo de preparar as empresas galegas no seu avance ou diversificación cara a converterse en entidades capaces de fornecer bens ou servizos nos ámbitos da defensa e a seguridade.
Segundo.
Entidades beneficiarias
As entidades beneficiarias das axudas serán as empresas privadas (persoas xurídicas) con personalidade xurídica que realicen actividade económica e conten con centro de traballo na Comunidade Autónoma de Galicia, e que inicien os pasos obrigatorios para aproveitar a diversificación en materia de defensa e seguridade coas certificacións, homologacións e/ou habilitacións necesarias para iso.
Terceiro.
Contía e intensidade da axuda
As axudas reguladas por esta orde teñen a natureza xurídica de subvencións.
A intensidade das axudas será dun 80 % do importe total considerado como subvencionable e cun máximo de 75.000,00 euros por beneficiario.
Cuarto.
Anticipos
Poderase anticipar ata o 25 % do importe da subvención concedida, sen que se supere a anualidade prevista en cada exercicio orzamentario.
Quinto.
Prazos
O prazo de presentación de solicitudes iniciarase ás 9.00 horas do quinto día hábil seguinte á publicación desta convocatoria no
Diario Oficial de Galicia
.
O prazo finalizará ás 14.00 horas do día en que se cumpran os tres meses desde a apertura, excepto cando se produza o esgotamento do crédito.
Para cobrar a subvención, as entidades beneficiarias deberán presentar electronicamente, no prazo máximo do 15 de novembro de 2026 os gastos correspondentes á anualidade 2026, e ata o 15 de outubro de 2027 os gastos relativos ao ano 2027, a través da documentación xustificativa da subvención.
Santiago de Compostela, 9 de xaneiro de 2026
RESOLUCIÓN do 20 de xaneiro de 2026, da Secretaría Xeral Técnica da Consellería de Política Social e Igualdade, pola que se dá publicidade aos convenios de colaboración subscritos en materia de política social e igualdade no terceiro cuadrimestre do ano 2025.
Consellería de Política Social e Igualdade — III. Outras disposicións — 06/02/2026

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
, dentro dos meses de xaneiro, maio e setembro de cada ano, unha relación dos convenios subscritos referida ao cuadrimestre anterior, para os efectos de cumprir para as obrigacións legais fixadas.
En consecuencia, e para lle dar cumprimento á dita obriga,
Darlle publicidade á relación de convenios de colaboración subscritos en materia de política social e igualdade durante o terceiro cuadrimestre do ano 2025, que se incorpora no anexo desta resolución.
Santiago de Compostela, 20 de xaneiro de 2026
RESOLUCIÓN do 20 de xaneiro de 2026, da Xerencia da Área Sanitaria de Santiago de Compostela e Barbanza, pola que se anuncia a incorporación ao Consello Asesor de Pacientes da asociación querENDO. Mulleres con Endometriose.
Servizo Galego de Saúde — III. Outras disposicións — 09/02/2026

De conformidade co disposto na disposición adicional primeira da Orde do 16 de outubro de 2018 pola que se regula a composición e o réxime xurídico de funcionamento dos consellos asesores de pacientes de área, anúnciase a incorporación ao Consello Asesor de Pacientes da Área Sanitaria de Santiago de Compostela e Barbanza da seguinte asociación: querENDO. Mulleres con Endometriose.
Santiago de Compostela, 20 de xaneiro de 2026
CORRECCIÓN DE ERROS. Resolución do 30 de decembro de 2025 pola que se dá publicidade do acordo do Consello de Dirección que aproba as bases reguladoras do marco de apoio ao acceso ao crédito das pequenas e medianas empresas, instrumentadas mediante convenio coas sociedades de garantía recíproca e as entidades de crédito adheridas (financiamento Igape-pemes) para os anos 2026, 2027 e 2028, e se procede á súa convocatoria en réxime de concorrencia non competitiva (código de procedemento IG535A).
Instituto Galego de Promoción Económica — III. Outras disposicións — 09/02/2026

Advertido un erro na referida resolución, publicada no
Diario Oficial de Galicia
núm. 10, do 16 de xaneiro de 2026, procede facer a seguinte corrección:
– Na páxina 3693, substitúese o anexo VII Relación de sociedades de garantía recíproca e entidades de crédito adheridas polo que se publica nesta corrección de erros.
RESOLUCIÓN do 22 de xaneiro de 2026, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 27 de decembro de 2024 pola que se establecen as bases reguladoras para a concesión de subvencións públicas, destinadas ao financiamento do Programa Investigo, de contratación de persoas mozas demandantes de emprego na realización de iniciativas de investigación e innovación, e se procede á súa convocatoria para o exercicio 2025 (código de procedemento TR349V).
Consellería de Emprego, Comercio e Emigración — III. Outras disposicións — 04/02/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 14.02.322C 470.0 e 14.02.322C.480.10 da Orde do 27 de decembro de 2024 pola que se establecen as bases reguladoras para a concesión de subvencións públicas, destinadas ao financiamento do Programa Investigo, de contratación de persoas mozas demandantes de emprego na realización de iniciativas de investigación e innovación, e se procede á súa convocatoria para o exercicio 2025 (DOG núm. 18, do 28 de xaneiro de 2025).
As persoas interesadas poden acceder e consultar as listaxes de concesión das axudas, con indicación da convocatoria, da persoa beneficiaria e da cantidade concedida pola subvención outorgada na seguinte ligazón:
https://www.infosubvenciones.es/bdnstrans/GE/es/convocatorias/810852/concesiones
Santiago de Compostela, 22 de xaneiro de 2026
RESOLUCIÓN do 22 de xaneiro de 2026, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 2 de abril de 2025 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT), e se procede á súa convocatoria para o ano 2025 (código de procedemento TR340E).
Consellería de Emprego, Comercio e Emigración — III. Outras disposicións — 04/02/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas ao abeiro da Orde do 2 de abril de 2025 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT), e se procede á súa convocatoria para o ano 2025 (código de procedemento TR340E,
Diario Oficial de Galicia
núm. 73, do 15 de abril de 2025).
Santiago de Compostela, 22 de xaneiro de 2026
RESOLUCIÓN do 22 de xaneiro de 2026, da Secretaría Xeral de Emprego e Relacións Laborais, pola que se lles dá publicidade ás axudas concedidas ao abeiro da Orde do 27 de decembro de 2024 pola que se establecen as bases reguladoras para a promoción e consolidación do emprego autónomo a través do Programa de axudas a persoas traballadoras autónomas pola contratación indefinida e a formación de persoas asalariadas, e se procede á súa convocatoria para o ano 2025 (código de procedemento TR349F).
Consellería de Emprego, Comercio e Emigración — III. Outras disposicións — 04/02/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación, no
Diario Oficial de Galicia,
das subvencións concedidas ao abeiro da Orde do 27 de decembro de 2024 pola que se establecen as bases reguladoras para a promoción e consolidación do emprego autónomo a través do Programa de axudas a persoas traballadoras autónomas pola contratación indefinida e a formación de persoas asalariadas, e se procede á súa convocatoria para o ano 2025 (DOG núm. 11, do 17 de xaneiro).
Santiago de Compostela, 22 de xaneiro de 2026